અમારાં મોટીબા પાસે ભાગવત વાંચતા મેં ભાઈને જોયા’તા. પછી મોટા થયા પછી ભાઈનાં પોતાનાં લખાણ વાંચીને જાણ્યું કે પૂ. મોટીબા સાથે તો ભાઈ ચર્ચા પણ કરતા. મહાભારત પર Ph.d. કરવાનાં બીજ ત્યારથી જ રોપાયાં હોય. ભાઈ પાસે જઈએ, ભાઈ પાસે જે કોઈ જ્યારે આવે, મળે ત્યારે ભાઈ ‘ગુડ મૉર્નિંગ’ કહે. મળનાર પણ હસતાં-હસતાં ‘ગુડ-મૉર્નિંગ’ કહે. ત્યારે તો આમ રમત લાગતી. હશે પણ રમત જ. પણ હવે વિચારતાં લાગે છે, સમજાય છે – કહેવત છે ને કે જાગ્યા ત્યારથી સવાર. એ આમ કહેવાથી સતત ભાન રહે કે અત્યારે એક સ-રસ સવાર પડી. સતત જાગૃતિ.